एचटीसी डिजायर 516 लॉंच, सर्वेश्रेष्ठ अनुभव के दावा
नई दिल्ली - दुनिया के प्रमुख मोबाइल हैंडसेट निर्माता एचटीसी गुरुवार के ‘डिजायर 516’ नाम से एगो नाया डबल सिम स्मार्टफोन लॉंच कईलस।
एंड्रॉयड आधारित डबल सिम वाला ए फोन के स्क्रीन पाँच इंच qHD डिस्प्ले वाला बा। जबकि फोन में 1.2GHz क्वॉड कोर प्रॉसेसर अवुरी 1GB रैम के संगे 4GB के इंटरनल मेमोरी बाटे जेकरा के माइक्रो एसडी कार्ड के मदद से 32GB तक बढ़ावल जा सकता।
HTC डीजायर 516 में 3G के संगे 5MP के मुख्य कैमरा अवुरी 2MP के फ्रंट कैमरा दिहल गईल बा, जबकि फोन के बैटरी 1950 mAh के बिया अवुरी दाम बा 14,200 रुपया।
फोन के बिक्री खातिर जारी करत भारत में कंपनी के प्रमुख फैजल सिद्दीकी कहले कि, इ कंपनी के मशहूर HTC डिजायर शृंखला में तेज़ गति से प्रोसेसिंग अवुरी प्रीमियम फीचर के संगे कम कीमत वाला फोन हटे। एकरा से ग्राहक ए श्रेणी में सबसे निमन अनुभव मिली।
हालांकि, इ फोन आज ही लॉंच भईल बा एहसे एकरा बार में सिर्फ ओतने जानकारी उपलब्ध बा, जतना कि कंपनी के ओर से बतावल गईल। लेकिन एचटीसी के पछिला रेकॉर्ड अवुरी दावा के संगे फोन के फीचर बतावता कि इ एगो बेहतरीन फोन होई।
hne_Deva bho_Deva bho_Deva bho_Deva bho_Deva bho_Deva